ครับผมอยากถามเกี่ยวกับเพศสัมพันครับถ้าเราไปมีอะไรกันกับคนอื่นนอกจากแฟนเราเรามีโอกาสติดเชื้อไหมครับแต่มีไรกันกับคนอื่นแค่ครั้งเดียวแล้วผมก็ไม่รู้ว่าผู้หญิงติดเชื้อมาหรือเปล่าผมก็เลยอยากปรึกษาครับ
สวัสดีค่ะ การมีเพศสัมพันธ์โดยไม่ได้ป้องกันด้วยถุงยางอนามัยนั้น มีโอกาสการติดโรคติดต่อทางเพศสัมพันธ์ต่างๆเช่น หนองใน ซิฟิลิซ แผลริมอ่อน โรค hiv โรคไวรัสตับอักเสบต่างๆได้ แม้จะเป็นเพศสัมพันธ์แค่ครั้งเดียวก็ตามแนะนำการไปตรวจคัดกรองหาโรคติดต่อทางเพศสัมพันธ์ โดยอาจจะให้ผลที่แน่นอนได้ประมาณ 1 เดือนขึ้นไปหลังมีความเสี่ยง ในระหว่างนี้ที่ไม่แน่ใจ ควรงดการมีเพศสัมพันธ์ หรือควรใส่ถุงยางอนามัยเพื่อป้องกันทุกครั้งไปก่อน เพื่อไม่เป็นการแพร่เชื้อต่อไปให้ผู้อื่น หากมีอาการผิดปกติใดๆ เช่นปัสสาวะแสบขัดเป็นหนอง หรือมีแผลที่อวัยวะเพศ ให้รีบไปพบแพทย์